Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/002 NL/Gelderland-Overijssel, gradnja stavb) /* COM/2014/0455 final */





OBRAZLOŽITVENI MEMORANDUM OZADJE PREDLOGA 1. Pravila, ki urejajo finančne prispevke iz Evropskega sklada za prilagoditev globalizaciji (ESPG), so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[1] (v nadaljnjem besedilu: uredba o ESPG). 2. Nizozemski organi so 20. februarja 2014 vložili vlogo EGF/2014/002 NL/Gelderland-Overijssel, gradnja stavb, za finančni prispevek iz ESPG zaradi odpuščanja presežnih delavcev v 89 podjetjih, ki delujejo v panogi, razvrščeni v oddelek 41 NACE Revizija 2 (gradnja stavb)[2], v dveh sosednjih regijah na ravni NUTS 2 Gelderland in Overijssel na Nizozemskem. 3. Komisija je to vlogo proučila in v skladu z vsemi veljavnimi določbami uredbe o ESPG ugotovila, da so pogoji za dodelitev finančnega prispevka iz ESPG izpolnjeni. POVZETEK VLOGE Vloga ESPG: || EGF/2014/002 NL/Gelderland-Overijssel, gradnja stavb Država članica: || Nizozemska Zadevni regiji (na ravni NUTS 2): || NL-22 (Gelderland) in NL-21 (Overijssel) Datum vložitve vloge: || 20. februar 2014 Datum potrdila o prejemu vloge: || 5. marec 2014 Datum zahtevka za dodatne informacije: || 6. marec 2014 Rok za predložitev dodatnih informacij: || 17. april 2014 Rok za dokončanje analize: || 10. julij 2014 Merilo za pomoč: || Člen 4(1)(b) uredbe o ESPG Gospodarska(-e) panoga(-e) (oddelek NACE Rev. 2): || Oddelek 41 (gradnja stavb) Referenčno obdobje (devet mesecev): || od 1. marca 2013 do 1. decembra 2013 Število odpustov ali opustitev dejavnosti v referenčnem obdobju: || 562 Število upravičenih prejemnikov, ki naj bi sodelovali v ukrepih: || 475 Proračun za prilagojene storitve (v EUR) || 2 601 250 Proračun za izvajanje ESPG (v EUR) || 108 385 Celotni proračun (v EUR): || 2 709 635 Zaprošeni finančni prispevek iz ESPG (v EUR): || 1 625 781 (60 % celotnega proračuna) ANALIZA VLOGE Postopek 4. Nizozemski organi so vlogo EGF/2014/002 NL/Gelderland-Overijssel, gradnja stavb, vložili 20. februarja 2014, tj. v 12 tednih od datuma, ko so bila izpolnjena merila za pomoč iz odstavkov 5 in 6. Komisija je prejem vloge potrdila 5. marca 2014, tj. v dveh tednih od datuma vložitve vloge. Dne 6. marca 2014 je od nizozemskih organov zahtevala dodatne informacije. Nizozemski organi so dodatne informacije predložili v šestih tednih od datuma zahteve. Rok 12 tednov od prejema popolne vloge, v katerem mora Komisija oceniti skladnost vloge s pogoji za finančni prispevek, se izteče 10. julija 2014. Upravičenost vloge Merila za pomoč 5. Nizozemski organi so vlogo vložili v skladu z merilom za pomoč iz člena 4(1)(b) uredbe o ESPG, po katerem mora biti v devetmesečnem referenčnem obdobju v podjetjih, ki delujejo v isti gospodarski panogi po ravni oddelkov NACE Revizija 2 in so v eni regiji ali dveh sosednjih regijah na ravni NUTS 2, odpuščenih najmanj 500 delavcev[3]. 6. Vloga se nanaša na: – 562 odpuščenih presežnih delavcev[4] v podjetjih[5], ki delujejo v panogi, razvrščeni v oddelek 41 NACE Revizija 2 (gradnja stavb), v sosednjih regijah Gelderland (NL 22) in Overijssel (NL 21). – Devetmesečno referenčno obdobje traja od 1. marca 2013 do 1. decembra 2013. Izračun števila odpustov in opustitev dejavnosti 7. Število odpustov je bilo izračunano, kot sledi: – 215 od datuma, ko je delodajalec posameznega delavca obvestil o odpustu ali prekinitvi pogodbe o zaposlitvi; – 347 od datuma dejanske prekinitve pogodbe o zaposlitvi ali njenega izteka. Upravičeni prejemniki 8. Skupno število upravičenih prejemnikov je 562. Povezava med odpuščanjem delavcev ter svetovno finančno in gospodarsko krizo, ki je predmet Uredbe (ES) št. 546/2009 9. Kar zadeva povezavo med odpuščanjem delavcev ter svetovno finančno in gospodarsko krizo, ki je predmet Uredbe (ES) št. 546/2009, nizozemski organi trdijo, da obstaja več razlogov za negativni trend v proizvodnji in zaposlovanju v gradbenem sektorju, zlasti v sektorju gradnje stavb (večnamenskih stavb in hiš); vsi ti razlogi so povezani s finančno in gospodarsko krizo ter vključujejo politiko bank, v skladu s katero te izvajajo strožja pravila za zagotavljanje hipotek in kreditov, kar je precej zmanjšalo možnosti za pridobitev hipotek in kreditov, varčevalne ukrepe vlade za zmanjšanje državnega dolga in proračunskega primanjkljaja, zaradi katerih se je zmanjšala javna poraba, ter močan upad cen in vrednosti na nepremičninskem trgu, kar otežuje prodajo in nakup hiš. 10. Nizozemski organi trdijo, da je nizozemski finančni sektor mednarodni globalni sektor, ki je na področju naložb ter zagotavljanja kreditov in hipotek močno odvisen od mednarodnih kapitalskih trgov. Nizozemske banke imajo omejene možnosti za privabljanje kapitalskih prihrankov na nizozemskem trgu, zato nizozemskih hipotek ne morejo financirati samo z nizozemskim kapitalom. Nizozemske banke so zato odvisne od svetovnih kapitalskih trgov. Finančni sektor zavezujejo mednarodna pravila o zmanjšanju stroškov, kapitalskih naložbah, ponovnem ovrednotenju zagotavljanja kreditov, znižanjih v bilanci in finančnih rezervah. Grafični prikaz za hipotekarni trg za obdobje 2008–2012 kaže precejšnjo upočasnitev neto letne rasti, in sicer s 7,2 % leta 2008 na 1,9 % leta 2012. Grafični prikaz 1: Neto letna rast bančnih hipotekarnih posojil * Podatki nizozemske nacionalne banke[6]. 11. Podatki o zagotavljanju kreditov malim in srednjim podjetjem (MSP) kažejo negativen trend od leta 2008. Slika 1: Zagotavljanje kreditov MSP (vir: nizozemska nacionalna banka)[7] Približno 98 % nizozemskih gradbenih podjetij je malih in srednje velikih ter tudi ta trpijo zaradi pomanjkanja kreditov, posledica tega pa so številni stečaji in posledična odpuščanja. 12. Zaradi gospodarske in finančne krize je morala nizozemska vlada začeti intenziven program s ciljem zmanjšanja proračunskega primanjkljaja in državnega dolga. Proračunski izdatki naj bi se leta 2015 zmanjšali za 24 milijard EUR. To bi imelo negativne posledice za gradbeni sektor, saj zmanjšanje javnih izdatkov neposredno negativno vpliva na naložbe v infrastrukturo in stanovanjske programe. Zmanjšanje javnih izdatkov nacionalne vlade vpliva tudi na vlade provinc – provinca Gelderland je leta 2011 začela zmanjševati izdatke za 58 milijonov EUR na leto. Provinca Overijssel bo leta 2014 svojo javno porabo zmanjšala za 17,4 milijona EUR[8]. Gradbeni sektor je močno odvisen od domačega regionalnega trga. Zaradi negativnega gospodarskega trenda, ki je posledica gospodarske in finančne krize, ter posledičnega zmanjšanja števila programov, financiranih iz javnega proračuna, je gradbeni sektor v ranljivem položaju, še zlasti ranljiva pa so gradbena podjetja, ki delujejo na regionalnih trgih v provincah Gelderland in Overijssel. 13. Skupno število novih gradenj hiš na Nizozemskem se je v obdobju 2008–2013 zmanjšalo za 61 014. V provinci Overijssel se je število takih gradenj zmanjšalo za 2 625, v provinci Gelderland pa za 7 941. Padec cen in zmanjšanje števila novih gradenj hiš sta imela uničujoče posledice za zaposlenost v gradbenem sektorju. Zato je veliko podjetij objavilo stečaj in veliko gradbenih delavcev je izgubilo delo. Preglednica 1: Dovoljenja za gradnjo novih hiš[9] || Regije || 2008 || 2009 || 2010 || 2011 || 2012 || 2013 Nizozemska || skupno št. dovoljenj || 87 198 || 72 646 || 61 028 || 55 804 || 37 370 || 26 184 Overijssel || skupno št. dovoljenj || 4 937 || 4 048 || 4 504 || 3 332 || 2 711 || 2 312 Gelderland || skupno št. dovoljenj || 12 199 || 9 417 || 8 342 || 8 656 || 5 753 || 4 258 Dogodki, ki so povzročili odpuste in opustitve dejavnosti 14. Nizozemski gradbeni sektor od leta 2008 trpi zaradi finančne in gospodarske krize, saj se njegova proizvodnja nenehno zmanjšuje (sektor si je nekoliko opomogel samo leta 2011). Proizvodnja v sektorju gradnje stavb (oddelek 41 NACE Rev. 2)[10] se je leta 2012 v primerjavi z letom 2011 zmanjšala za 10,2 %. Ta negativni trend se je nadaljeval leta 2013, saj se je marca proizvodnja zmanjšala za nadaljnjih 10 %[11]. Preglednica: Letni promet za gradnjo stavb po velikosti podjetja Panoga (SKD 2008) || Obdobje || Spremembe prometa v vseh podjetjih || Spremembe prometa v malih podjetjih || Spremembe prometa v srednjih podjetjih || Spremembe prometa v velikih podjetjih Gradnja stavb || 2008 || 10,5 || 16,6 || 11,6 || 6,6 Gradnja stavb || 2009 || –7,9 || 3,5 || –13,0 || –8,2 Gradnja stavb || 2010 || –11,9 || –5,6 || –17,1 || –10,1 Gradnja stavb || 2011 || 3,1 || 8,6 || 7,1 || –3,9 Gradnja stavb || 2012 || –10,1 || –10,4 || –12,7 || –7,4 15. V prvih dveh četrtletjih leta 2013 je nizozemski gradbeni sektor izgubil 28 000 delovnih mest[12]. Iz spodnje slike je razvidno, da so bile izgube delovnih mest v gradbenem sektorju v navedenem letu daleč največje. 16. Negativni trend proizvodnje in zaposlovanja na Nizozemskem je bil še posebej občuten v provincah Gelderland in Overijssel, kjer je veliko gradbenih podjetij. Leta 2012 je v Gelderlandu delovalo približno 15 500 takih podjetij, v Overijsselu pa 7 500[13]. Spodnja preglednica prikazuje vrednost proizvodnje v gradbenem sektorju za obe provinci za obdobje 2008–2013[14]. Leto || 2008 || 2009 || 2010 || 2011 || 2012 || 2013 || 2014* Gelderland || 7 835 || 7 480 || 6 615 || 7 296 || 6 921 || 6 330 || 6 155 Overijssel || 4 169 || 3 745 || 3 795 || 3 877 || 3 519 || 3 390 || 3 395 (V milijonih EUR.) * Ocene. Pričakovani vpliv odpustov na lokalno, regionalno ali nacionalno gospodarstvo in zaposlenost 17. V Gelderlandu je v gradbenem sektorju zaposlenih približno 60 000 ljudi, kar je 6,3 % celotnega delovno aktivnega prebivalstva[15]. V Overijsselu je v gradbenem sektorju zaposlenih 39 500 ljudi, kar je približno 7,3 % delovno aktivnega prebivalstva[16]. Prispevek gradbenega sektorja k BDP v Gelderlandu je leta 2011 znašal 12 %, na nacionalni ravni pa 10 %. Prispevek tega sektorja k BDP v Overijsselu je znašal 8,4 %[17]. Preglednica: Podatki o regionalnem BDP za gradbeni sektor Zadeva || Panoge || Regije || Obdobje || Vrednost (v mio EUR) BDP || Vse gospodarske dejavnosti || Nizozemska || 2011 || 536 618 BDP || Vse gospodarske dejavnosti || Overijssel || 2011 || 31 984 BDP || Vse gospodarske dejavnosti || Gelderland || 2011 || 54 186 BDP || Gradbeni sektor || Nizozemska || 2011 || 28 986 BDP || Gradbeni sektor || Overijssel || 2011 || 2 449 BDP || Gradbeni sektor || Gelderland || 2011 || 3 559 Ti podatki o zaposlovanju in BDP kažejo, da ima gradbeništvo pomembno vlogo v gospodarstvu in na trgu dela provinc. Zato se pričakuje, da bodo odpusti v sektorju močno negativno vplivali na lokalno in regionalno gospodarstvo ter stopnje zaposlenosti. 18. V provincah Overijssel in Gelderland se je močno povečalo število odpustov v gradbenem sektorju in število odpustov leta 2012 v obeh provincah je v primerjavi s številom na nacionalni ravni pomenilo 39 % vseh odpustov. Preglednica prikazuje povečanje števila brezposelnih oseb v posameznem mesecu triletnega obdobja[18]. Preglednica: Število odpustov v gradbenem sektorju || J || F || M || A || M || J || J || A || S || O || N || D 2011 || 5 572 || 4 998 || 4 461 || 4 072 || 3 932 || 4 479 || 4 496 || 4 189 || 4 162 || 4 287 || 4 526 || 5 574 2012 || 5 961 || 6 184 || 5 825 || 5 614 || 5 580 || 5 643 || 6 270 || 6 486 || 6 474 || 6 712 || 7 404 || 9 060 2013 || 10 136 || 10 518 || 10 416 || 9 945 || 9 592 || 9 410 || 10 285 || 10 197 || 10 200 || 9 550 || 10 165 || 11 681 Podatki kažejo, kako dramatične so razmere v gradbenem sektorju v obeh provincah. Brezposelnost v sektorju se hitro povečuje, največja je bila od decembra 2012 do marca 2013, potem pa je ostala nespremenjena. Ciljni prejemniki in predlagani ukrepi Ciljni prejemniki 19. Po oceni naj bi v ukrepih sodelovalo 475 upravičenih prejemnikov. 20. Naslednja preglednica prikazuje razčlenitev pričakovanih udeležencev po spolu, državljanstvu in starostni skupini: Kategorija || Število ciljnih prejemnikov Spol: || moški: || 440 || (92,6 %) || ženske: || 35 || (7,4 %) Državljanstvo: || državljani EU: || 475 || (100 %) || državljani nečlanic EU: || 0 || (0 %) Starostna skupina: || stari od 15 do 24 let: || 15 || (3,1 %) || stari od 25 do 29 let: || 46 || (9,7 %) || stari od 30 do 54 let: || 310 || (65,3 %) || stari od 55 do 64 let: || 104 || (21,9 %) || starejši od 64 let: || 0 || (0 %) Predlagani ukrepi 21. Prilagojene storitve, ki naj bi se zagotovile delavcem, ki so postali presežni, vključujejo spodaj navedene ukrepe, ki so del usklajenega svežnja prilagojenih storitev, namenjenih za ponovno vključevanje presežnih delavcev v zaposlitev: (1) Pomoč pri iskanju zaposlitve in vključitev: (a) najprej intenzivno vključevanje vseh udeležencev, preverjanje njihovih kompetenc, spretnosti in ambicij ter določitev prihodnjih možnosti; (b) pomoč pri iskanju zaposlitve – program po meri, na voljo vsem posameznim udeležencem: aktivna podpora za upravičence, ki vključuje pripravo dokumentov za iskanje dela in prerazporeditev, intenzivno usposabljanje za delo, karierne dogodke, vzpostavitev točke za storitve za gradbeni sektor ter pogoste stike z delodajalci. (2) Usposabljanje in preusposabljanje Možnosti za usposabljanje in preusposabljanje ter dodatni ukrepi za gradbeni sektor in nove poklicne profile. Ti ukrepi so pomemben element projekta, ki bo presežnim delavcem zagotovil več možnosti na trgu dela. Razlikovati je treba med usposabljanjem v gradbenem sektorju in zunaj njega. Nizozemski organi nameravajo z usposabljanjem v sektorju (na podlagi rezultatov iz prejšnjega projekta ESPG) presežne delavce spremeniti v „bolj vsestranske strokovnjake“, kar naj bi pomembno prispevalo k možnostim zadevnih oseb na trgu dela. Pri usposabljanju zunaj gradbenega sektorja je treba upoštevati možnosti in delovne izkušnje kandidatov. Možnosti so v prometnem sektorju in v sektorjih, povezanih z gradbenim, kot so prevoz gradbenega materiala, inštalacijska dela in odstranjevanje azbesta. Samo v izjemnih primerih se bo presežnim delavcem ponudilo usposabljanje v sektorjih, ki so povsem drugačni od gradbeništva ali z njim povezanih sektorjev. Vendar bo na podlagi pozitivnih izkušenj iz prejšnjega projekta ESPG, v okviru katerega so nekatere osebe opravile preusposabljanje na področju zdravstva in dobile službo v zdravstvenem sektorju, ta možnost na voljo tudi med izvajanjem tega projekta. Primeri usposabljanja ali preusposabljanja so: (a) preusposabljanje gradbenega delavca (tesarja) v bolj vsestranskega obrtnika z zagotovitvijo usposabljanja za zidarska ali vodovodna dela, (b) preusposabljanje gradbenega delavca za delo v prometnem sektorju, (c) usposabljanje gradbenega delavca za delo v drugem sektorju, na primer za delovno mesto zdravstvenega delavca za prevoz z rešilnim vozilom ali za vrtnarska ali kmetijska dela. (3) Pomoč pri iskanju nadomestne zaposlitve: S to pomočjo se udeležencem zagotovi možnost za delo v sektorjih, ki se razlikujejo od gradbenega sektorja, v katerem so delali pred odpustitvijo. Za ugotovitev, ali je oseba res sposobna zamenjati kariero, in določitev izobraževalnega programa, ki ga mora opraviti, se bodo uporabljali instrumenti, kot sta poklicna orientacija in svetovanje. Rezultat poklicne orientacije je lahko program usposabljanja za kandidata, najverjetneje na področju zunaj gradbenega sektorja. V okviru izvajanja bodo nizozemski organi orodja za iskanje nove zaposlitve uporabili tudi zato, da bodo kandidate na splošno pripravili za trg dela. Številni udeleženci v projektu imajo dolgoletne delovne izkušnje v gradbenem sektorju in niso vajeni pisanja prijav za prosta delovna mesta, priprave življenjepisa ali uporabe družbenih medijev za prijavo na delovno mesto. Projekt bo zagotovil pomoč tudi v zvezi s temi orodji. (4) Sklad za mobilnost Ta ukrep vključuje oblikovanje prožnega sklada za iskalce zaposlitve in delodajalce, ki ponujajo (začasno) zaposlitev. Ta storitev se lahko uporablja za organizacijo prožnega uvajanja. Prekvalificirani delavci bodo tako pridobili potrebne delovne izkušnje in se bodo lahko predstavili novim delodajalcem. V proračunu so predvideni stroški za vzpostavitev tega sklada za mobilnost in za vzpostavitev stikov s podjetji, ki želijo sodelovati. Ti stroški vključujejo stroške dela, stroške najemnine in drugih potrebščin (spletno mesto, stiki z javnostjo, časopis za objavo delovnih mest itd.). Sklad za mobilnost bo iskal (začasna) delovna mesta za udeležence projekta. Ko bo oseba opravila usposabljanje, bo verjetno vključena v sklad za mobilnost, da bi našla zaposlitev. Včasih se lahko kandidat zaposli takoj po končanem usposabljanju, na primer če je v okviru usposabljanja opravil pripravništvo ali pridobil delovne izkušnje v podjetju. Kandidati se lahko v sklad za mobilnost vključijo tudi takoj po vključitvi v projekt. Nizozemski organi ocenjujejo, da bo približno 225 udeležencev v projektu vključenih v sklad za mobilnost in da bodo našli zaposlitev v okviru tega instrumenta. 22. Zgoraj opisani predlagani ukrepi so aktivni ukrepi na trgu dela v okviru upravičenih ukrepov, določenih v členu 7 uredbe o ESPG. Ti ukrepi ne nadomestijo pasivnih ukrepov socialne zaščite. 23. Nizozemski organi so predložili zahtevane informacije o ukrepih, ki so za zadevna podjetja obvezni v skladu z nacionalno zakonodajo ali kolektivnimi pogodbami. Potrdili so, da finančni prispevek iz ESPG ne bo nadomestil takšnih ukrepov. Ocena proračuna 24. Ocenjeni skupni stroški znašajo 2 709 635 EUR in vključujejo izdatke za prilagojene storitve v višini 2 601 250 EUR ter izdatke za pripravo, upravljanje, obveščanje in oglaševanje ter nadzor in poročanje v višini 108 385 EUR. 25. Skupni zaprošeni finančni prispevek iz ESPG znaša 1 625 781 EUR (60 % skupnih stroškov). Ukrepi || Predvideno število udeležencev || Predvideni stroški na udeleženca (v EUR) || Ocenjeni skupni stroški (v EUR) (odstotni delež celote) Prilagojene storitve (ukrepi v skladu s členom 7(1)(a) in (c) uredbe o ESPG) Pomoč pri iskanju zaposlitve || 475 || 1 665 || 790 875 Vključitev || 475 || 515 || 244 625 Usposabljanje in preusposabljanje: a. usposabljanje in preusposabljanje v gradbenem sektorju b. usposabljanje in preusposabljanje v povezanih sektorjih c. usposabljanje zunaj gradbenega sektorja || 75 50 25 || 5 000 6 500 12 710 || 375 000 325 000 317 750 Pomoč pri iskanju nadomestne zaposlitve || 50 || 3 355 || 167 750 Sklad za mobilnost || 225 || 1 691,78 || 380 650 Vmesni seštevek (a): || – || – || 2 601 250 Priprava, upravljanje, obveščanje in oglaševanje ter nadzor in poročanje: 1. Priprava || – || 0 2. Upravljanje || – || 27 096 3. Obveščanje in oglaševanje || – || 27 096 4. Nadzor in poročanje || – || 54 193 Vmesni seštevek (c): || – || 108 385 (4 %) Skupni strošek (a + c): || – || 2 709 635 Prispevek iz ESPG (60 % skupnih stroškov) || – || 1 625 781 26. Stroški ukrepov, ki so določeni kot ukrepi v skladu s členom 7(1)(b) uredbe o ESPG, znašajo 0 EUR in tako ne presegajo 35 % skupnih stroškov usklajenega svežnja prilagojenih storitev. Obdobje upravičenosti izdatkov 27. Nizozemski organi so prilagojene storitve za ciljne prejemnike začeli izvajati 1. februarja 2014. Izdatki za ukrepe iz točke 25, tj. vmesni seštevek (a), so torej upravičeni do finančnega prispevka iz ESPG od 1. februarja 2014 do 20. februarja 2016. 28. Nizozemski organi so imeli od 1. februarja 2014 upravne izdatke za izvajanje ESPG. Izdatki za pripravo, upravljanje, obveščanje in oglaševanje ter nadzor in poročanje so torej upravičeni do finančnega prispevka iz ESPG od 1. februarja 2014 do 20. avgusta 2016. Dopolnjevanje z ukrepi, financiranimi iz nacionalnih skladov ali skladov Unije 29. Nizozemski organi so navedli, da se za zgoraj opisane ukrepe, za katere se prejme finančni prispevek iz ESPG, ne bo prejel tudi finančni prispevek iz drugih finančnih instrumentov Unije. 30. Viri nacionalnega vnaprejšnjega financiranja ali sofinanciranja so subvencija v višini 250 000 EUR, ki jo je provinca Overijssel zagotovila za podporo dejavnostim ponovnega vključevanja nekdanjih delavcev v okviru ESPG, ter sredstva, ki jih bodo zagotovili socialni partnerji (O & O fondsen) in pomenijo preostala potrebna sredstva za sofinanciranje (tj. 833 854 EUR). Postopki za posvetovanje s ciljnimi prejemniki ali njihovimi predstavniki ali socialnimi partnerji ter lokalnimi in regionalnimi organi 31. Nizozemski organi so navedli, da so usklajeni sveženj prilagojenih storitev pripravili po posvetovanju s sindikati in organizacijami delodajalcev. Pri upravljanju izobraževalnih ustanov sodelujejo socialni partnerji v nizozemskem gradbenem sektorju. Strokovnjaki za izobraževanje iz teh ustanov upravljajo možnosti za usposabljanje in izobraževanje v tem sektorju. Socialni partnerji upravljajo tudi tehnični urad za gradbeni sektor, ki je dal pobudo za vložitev vloge. Regionalna srečanja s predstavniki sektorja in gradbenimi podjetji so bila organizirana 3., 5. in 16. decembra 2013 v provinci Overijssel ter 20. decembra 2013 v provinci Gelderland. Zadevne strani in zavod za sisteme socialne varnosti za zaposlene (UWV) so ovrednotili naravo in razsežnost težave ter pripravili ukrepe za pomoč odpuščenim presežnim delavcem pri iskanju nove zaposlitve, predvsem z vložitvijo vloge za pomoč iz ESPG. Sistemi upravljanja in nadzora 32. Vloga vsebuje podroben opis sistema upravljanja in nadzora z navedbo odgovornosti zadevnih organov. Nizozemska je Komisijo obvestila, da bodo finančni prispevek upravljali in nadzorovali isti organi, ki upravljajo in nadzorujejo ESS. Zaveze zadevne države članice 33. Nizozemski organi so zagotovili vsa potrebna zagotovila v zvezi z naslednjim: – pri dostopu do predlaganih ukrepov in njihovem izvajanju se bosta spoštovali načeli enakosti obravnave in nediskriminacije; – upoštevane so bile zahteve nacionalne zakonodaje in zakonodaje EU o kolektivnem odpuščanju; – podjetja, ki so po odpustih nadaljevala dejavnosti, so izpolnila svoje pravne obveznosti v zvezi z odpuščanjem in ustrezno poskrbela za svoje delavce; – predlagani ukrepi bodo pomenili pomoč za posamezne delavce in se ne bodo uporabljali za prestrukturiranje podjetij ali sektorjev; – za predlagane ukrepe se ne bo prejela finančna podpora iz drugih skladov ali finančnih instrumentov Unije in preprečeno bo kakršno koli dvojno financiranje; – predlagani ukrepi bodo dopolnjevali ukrepe, financirane iz strukturnih skladov; – finančni prispevek iz ESPG bo usklajen s postopkovnimi in materialnopravnimi pravili Unije o državni pomoči. PRORAČUNSKE POSLEDICE Proračunski predlog 34. Sredstva ESPG ne smejo presegati najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020[19]. 35. Komisija po proučitvi vloge glede na pogoje iz člena 13(1) uredbe o ESPG ter ob upoštevanju števila ciljnih prejemnikov, predlaganih ukrepov in ocenjenih stroškov predlaga uporabo sredstev ESPG v znesku 1 625 781 EUR, kar pomeni 60 % skupnih stroškov predlaganih ukrepov, da se zagotovi finančni prispevek za vlogo. 36. Predlagani sklep o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[20]. Povezani dokumenti 37. Ko Komisija predstavi ta predlog sklepa o uporabi sredstev ESPG, hkrati Evropskemu parlamentu in Svetu predstavi tudi predlog za prerazporeditev zneska v višini 1 625 781 EUR v ustrezno proračunsko vrstico. 38. Ko Komisija sprejme ta predlog sklepa o uporabi sredstev ESPG, istočasno sprejme sklep o finančnem prispevku z izvedbenim aktom, ki začne veljati na datum, ko Evropski parlament in Svet sprejmeta predlagani sklep o uporabi sredstev ESPG. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2014/002 NL/Gelderland-Overijssel, gradnja stavb) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006[21], zlasti člena 15(4) Uredbe, ob upoštevanju predloga Evropske komisije, v skladu s postopkom iz točke 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju[22], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje podpore delavcem, ki so postali presežni, in samozaposlenim osebam, ki so opustile dejavnost, zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 o večletnem finančnem okviru za obdobje 2014–2020[23]. (3) Nizozemska je 20. februarja 2014 vložila vlogo za uporabo sredstev iz ESPG v zvezi z odpuščenimi delavci v 89 podjetjih, ki delujejo v panogi, razvrščeni v oddelek 41 NACE Revizija 2 (gradnja stavb)[24], v sosednjih regijah na ravni NUTS 2 Gelderland in Overijssel, ter jo dopolnila z dodatnimi informacijami, kot je določeno v členu 8(3) Uredbe (EU) št. 1309/2013. Vloga izpolnjuje zahteve za določitev finančnega prispevka iz ESPG iz člena 13 Uredbe (EU) št. 1309/2013. (4) Zato bi bilo treba uporabiti sredstva ESPG, da se zagotovi finančni prispevek v višini 1 625 781 EUR za vlogo, ki jo je vložila Nizozemska – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2014 se iz Evropskega sklada za prilagoditev globalizaciji (ESPG) uporabi vsota 1 625 781 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL L 347, 20.12.2013, str. 855. [2] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). [3] UL L 154, 21.6.2003, str. 1, kakor je bila spremenjena z Uredbo Komisije (EU) št. 31/2011. [4] V smislu člena 3(a) uredbe o ESPG. [5] Za seznam zadevnih podjetij in število odpuščenih presežnih delavcev v posameznem podjetju glej Prilogo. [6] Vir: http://www.dnb.nl/nieuws/nieuwsoverzicht-en-archief/statistisch-nieuws-2012/dnb280065.jsp. [7] Kredietverlening aan het MKB stuurgroep kredietverlening 2 mei 2012 (bančni krediti, zagotovljeni malim in srednjim podjetjem). [8] http://www.gelderland.nl/smartsite.dws?id=10825 – članek o proračunu in zmanjšanju izdatkov province Gelderland; http://www.overijssel.nl/bestuur/overijssel/begroting-overijssel/ – članek o proračunu in zmanjšanju izdatkov province Overijssel. [9] http://statline.cbs.nl/StatWeb/publication/?DM=SLNL&PA=82001NED&D1=0&D2=0-1&D3=0&D4=0,8,10&D5=237,254,271,288,305,l&HDR=T,G4&STB=G3,G1,G2&VW=T. [10] http://statline.cbs.nl/StatWeb/publication/?DM=SLNL&PA=71999ned&D1=a&D2=a&D3=1&D4=19,24,29,34,l&HDR=T,G1&STB=G2,G3&VW=T [11] http://statline.cbs.nl/StatWeb/publication/default.aspx?DM=SLNL&PA=81808ned&D1=a&D2=a&D3=0&D4=118%2c135%2c138-145&HDR=T&STB=G1%2cG2%2cG3&VW=T spreminjanje prometa v gradbenem sektorju. [12] http://www.cbs.nl/nl-NL/menu/themas/arbeid-sociale-zekerheid/publicaties/arbeidsmarkt-vogelvlucht/korte-termijn-ontw/2006-arbeidsmarkt-vv-bedrijfstak-art.htm zaposlovanje v sektorju (na voljo samo v nizozemščini). [13] Podatki za leto 2012: statistični podatki za Overijssel in za Gelderland: http://www.gelderland.databank.nl/. http://www.overijssel.nl/overijssel/cijfers-kaarten/databank-overijssel/, podatki o regionalni proizvodnji iz napovedi inštituta EIB za proizvodnjo in zaposlovanje v gradbenem sektorju za leto 2014. [14] Vir: Ekonomski inštitut za gradbeništvo (EIB). Podatki za proizvodnjo za obdobje 2008–2013. [15] Urad za ekonomske raziskave province Gelderland. Statistični podatki za provinco Gelderland: http://www.gelderland.databank.nl/. [16] Zbirka podatkov province Overijssel. Število delovnih mest v gradbenem sektorju v letu 2012: http://overijssel.databank.nl/. [17] http://statline.cbs.nl/StatWeb/publication/?DM=SLNL&PA=81355NED&D1=2&D2=0,8&D3=0,9,11&D4=l&HDR=T,G3&STB=G1,G2&VW=T, prispevek gradbenega sektorja k BDP v provincah Gelederland in Overijssel. [18] Podatki zavoda za sisteme socialne varnosti za zaposlene (UWV) za Gelderland in Overijssel. [19] UL L 347, 20.12.2013, str. 884. [20] UL C 373, 20.12.2013, str. 1. [21] UL L 347, 20.12.2013, str. 855. [22] UL C 373, 20.12.2013, str. 1. [23] UL L 347, 20.12.2013, str. 884. [24] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). PRILOGA Podjetja, v katerih so delavci postali presežni || Regija, kjer je delovno mesto delavcev, ki so postali presežni || Število delavcev, ki so postali presežni v posameznem podjetju || Metoda(-e) za izračun števila odpuščenih delavcev A. Beverwijk en Zonen B.V. || Overijssel (NL21) || 3 || 2 Aan de Stegge Presolid Home Bv || Overijssel (NL21) || 2 || 2 Aannemers- en Staalconstructiebedrijf Aan de Stegge B.V. || Overijssel (NL21) || 13 || 2 Aannemersbedrijf Bramer BV || Overijssel (NL21) || 6 || 2 Aannemersbedrijf G. Bronkhorst en Zn Bv || Gelderland (NL22) || 20 || 3 Aannemersbedrijf H. De Bondt Ede Bv || Gelderland (NL22) || 7 || 3 Aannemersbedrijf H.J.W. Beijers V.O.F. || Gelderland (NL22) || 2 || 2 Aannemersbedrijf Haafkes Veldwachter BV || Overijssel (NL21) || 3 || 2 Aannemersbedrijf Haarman || Gelderland (NL22) || 1 || 2 Aannemersbedrijf Hoenderboom Bv || Gelderland (NL22) || 12 || 3 Aannemersbedrijf Horenberg B.V. || Overijssel (NL21) || 8 || 2 Aannemersbedrijf J.Valk & Zonen B.V. || Overijssel (NL21) || 3 || 2 Aannemersbedrijf Rijsdijk || Gelderland (NL22) || 1 || 2 Aannemersbedrijf Rougoor Bv || Gelderland (NL22) || 2 || 3 Aannemingsbedrijf Boks vof || Gelderland (NL22) || 1 || 3 Aannemingsbedrijf E.G.J. Steggink B.V. || Overijssel (NL21) || 1 || 2 Aannemingsbedrijf HJ te Selle Bv || Gelderland (NL22) || 1 || 2 Aannemingsbedrijf J.A. van Boxtel B.V. || Gelderland (NL22) || 3 || 2 Aannemingsbedrijf Mecklenfeld B.V. || Overijssel (NL21) || 7 || 2 (1 delavec), 3 (6 delavcev) Aannemingsbedrijf Neijenhuis Bv || Gelderland (NL22) || 11 || 3 Aannemingsbedrijf van Kessel B.v. || Gelderland (NL22) || 1 || 3 Aannemingsmaatschappij Olde-Rikkert Bv || Overijssel (NL21) || 46 || 2 (2 delavca), 3 (44 delavcev) AB Bouwservice Oost Nederland B.V. || Gelderland (NL22) || 1 || 2 Allure Bouw Bv || Overijssel (NL21) || 26 || 3 B.v. aannemingsmaatschappij v/h P.Poeles || Overijssel (NL21) || 8 || 3 Bergman Aannemersbedrijf || Gelderland (NL22) || 1 || 3 Beton-, Onderhoud-en Uitzet Werken Beerdsen || Gelderland (NL22) || 3 || 3 Bouw- en Aannemingsbedrijf Rijswijk Bv || Gelderland (NL22) || 4 || 3 Bouw- en Handelscentrum G.H. Bruggink B.V. || Gelderland (NL22) || 1 || 2 Bouwbedrijf EBU Doetinchem B.V. || Gelderland (NL22) || 7 || 2 Bouwbedrijf Gebr. Kamphuis B.V. || Overijssel (NL21) || 14 || 2 Bouwbedrijf Gebroeders Kleinjan Bv || Overijssel (NL21) || 10 || 3 Bouwbedrijf H.J. Klomps B.V. || Gelderland (NL22) || 9 || 2 Bouwbedrijf Heimensen BV || Gelderland (NL22) || 5 || 2 Bouwbedrijf Hulshof || Overijssel (NL21) || 7 || 2 Bouwbedrijf IJzerman Heerde B.V. || Gelderland (NL22) || 1 || 2 Bouwbedrijf J H Scholten B.v. || Overijssel (NL21) || 6 || 3 Bouwbedrijf J. Heldoorn B.V. || Overijssel (NL21) || 1 || 2 Bouwbedrijf Kampman B.V. || Gelderland (NL22) || 4 || 2 Bouwbedrijf Louis Wijnhout B.V. || Gelderland (NL22) || 1 || 2 Bouwbedrijf Middelhuis & Wopereis B.v. || Gelderland (NL22) || 7 || 3 Bouwbedrijf Ottenhof BV || Overijssel (NL21) || 5 || 2 Bouwbedrijf Regeling bv || Overijssel (NL21) || 36 || 3 Bouwbedrijf Roosdom Tijhuis Rijssen B.V. || Overijssel (NL21) || 2 || 2 Bouwbedrijf Sprong BV || Gelderland (NL22) || 11 || 3 Bouwbedrijf 't Woud Bv || Gelderland (NL22) || 15 || 3 Bouwbedrijf Thus-Heebing B.V. || Gelderland (NL22) || 1 || 2 Bouwbedrijf Van Swaay || Gelderland (NL22) || 1 || 2 Bouwbedrijf Verploegh BV || Gelderland (NL22) || 1 || 2 Bouwbedrijf Wensink & Prins BV || Overijssel (NL21) || 6 || 2 Bouwcollectief Voorstonden Bv || Gelderland (NL22) || 8 || 3 Bouwlijn Van Dijk B.V. || Gelderland (NL22) || 1 || 2 Bouwonderneming Hoppen BV || Overijssel (NL21) || 1 || 2 Broekhuizen Kabo B.V. || Gelderland (NL22) || 2 || 2 De Vree en Sliepen BV || Gelderland (NL22) || 1 || 2 De Zeeuw BV || Gelderland (NL22) || 1 || 2 Design Bouw B.V. || Overijssel (NL21) || 6 || 2 Dijkhuis Aannemersbedrijf BV || Overijssel (NL21) || 1 || 2 Dst Bouw Management International Bv || Overijssel (NL21) || 1 || 3 Gebr. van der Geest B.V. || Overijssel (NL21) || 1 || 2 Gebrs Lukkassen Metselwerk Bv || Gelderland (NL22) || 45 || 3 Giesbers-Arnhem Bouw B.V. || Gelderland (NL22) || 3 || 2 Giesbers-Wijchen Bouw B.V. || Gelderland (NL22) || 1 || 2 Groothuis bouwgroep || Overijssel (NL21) || 1 || 2 Hegeman Bouw Vriezenveen B.V. || Overijssel (NL21) || 5 || 2 Henk Selles Bouwbedrijf || Overijssel (NL21) || 1 || 2 Hoffman Bouwbedrijf B.V. || Gelderland (NL22) || 8 || 2 Hoornstra Bouw B.V. || Gelderland (NL22) || 5 || 2 Kempink Bouwbedrijf Bv || Gelderland (NL22) || 11 || 3 || Gelderland (NL22) || 2 || 2 Klein Haar aannemersbedrijf || Gelderland (NL22) || 4 || 2 Koopmans Bouwgroep B.V. || Overijssel (NL21) || 7 || 2 Kraay aannemingsbedrijf bv || Gelderland (NL22) || 15 || 3 Plegt-Vos Bouwgroep B.V. || Overijssel (NL21) || 2 || 2 Prefab totaal BV || Overijssel (NL21) || 23 || 3 Rots Bouw B.V. || Gelderland (NL22) || 7 || 2 Rtw Bv || Overijssel (NL21) || 7 || 3 Stenfert Spantbouw B.V. || Gelderland (NL22) || 1 || 2 Temmink bouwbedrijf || Overijssel (NL21) || 2 || 2 Tomberg Funderingen en Onderbouw BV || Gelderland (NL22) || 2 || 3 Van Benthem's Aannemingsbedrijf Bv || Overijssel (NL21) || 1 || 2 Van Dijk Bouw B.V. || Gelderland (NL22) || 4 || 2 || Overijssel (NL21) || 5 || 2 Van Dijk Bouw Twente B.V. || Overijssel (NL21) || 2 || 2 Van Driesten Harskamp Bouwbedrijf B.V. || Gelderland (NL22) || 1 || 2 Van Kessel Bouw Bv || Gelderland (NL22) || 1 || 2 Vastbouw Oost BV || Overijssel (NL21) || 1 || 2 Veluwezoom Verkerk Bouw B.V. || Gelderland (NL22) || 19 || 2 VOF Oleander || Overijssel (NL21) || 4 || 3 Wam & van Duren Bouwgroep BV || Gelderland (NL22) || 1 || 2 Skupno število delavcev, ki so postali presežni Skupno število podjetij || || 562 || 89